HÁROMNEGYED NYOLCKOR HÉT LETT!

A REAC Futball csapata a Budapest Kupa negyedik fordulójában hazai pályán a Budai II. László Stadionban este 18h-kor villanyfényes körülmények között mérkőzött meg az Újbuda-Voyage csapatával. A mérkőzésnek az esélyesei mi voltunk, a papírformát érvényesítettük is. Könnyed játékkal 4:0-s félidő után 7:0 arányban nyertünk. Nyugodtan leírhatom, hogy ezen a mérkőzésen sokkal, de sokkal jobbak voltunk, mint ellenfelünk. A mérkőzés pozitívuma talán csak az volt, hogy azok a játékosaink is több lehetőséget kaptak, akik eddig kevesebbszer jutottak szóhoz csapatunkban, illetve ifikorú játékosaink is újabb tapasztalatot szerezhettek a felnőtt együttesünkben.

Góllövőink:

Popov Patrik 3 gól

Kacsó Attila 2 gól

Kasza Dániel 1 gól

Nagy Gergő 1 gól

A Budapest Kupában így csapatunk a legjobb négy együttes közé került. Jól haladunk a címvédés az újabb Budapest Kupa megnyerése irányába.

HAJRÁ REAC!

Kiss István György